HU Az Európai Unió Hivatalos Lapja C 143/28

FELHÍVÁS A FOLYÉKONY ÉS GÁZNEMŰ SZÉNHIDROGÉNEK KUTATÁSÁRA VONATKOZÓ, COSTA DEL SOLE ELNEVEZÉSŰ ENGEDÉLY IRÁNTI KÉRELMEK BENYÚJTÁSÁRA

OLASZ KÖZTÁRSASÁG – SZICÍLIA TARTOMÁNY

ASSESSORATO REGIONALE DELL’ENERGIA E DEI SERVIZI DI PUBBLICA UTILITA’ (TARTOMÁNYI ENERGIAÜGYI ÉS KÖZSZOLGÁLTATÁSI MINISZTÉRIUM) – DIPARTIMENTO REGIONALE DELL’ENERGIA (TARTOMÁNYI ENERGIAÜGYI OSZTÁLY)

SERVIZIO — UFFICIO REGIONALE PER GLI IDROCARBURI E LA GEOTERMIA (A SZÉNHIDROGÉNEKKEL ÉS A GEOTERMIKUS ENERGIÁVAL FOGLALKOZÓ TARTOMÁNYI HIVATAL) (U.R.I.G.)

2010/C 143/09

Az Apennine Energy s.r.l. (székhelye: Roma, via Alberico II no 31, irányítószám: 00193; a római iparkamara tagja (adóazonosító száma: 01348720358, kamarai tagsági száma: 01348720358)) a tartomány korábbi ipari miniszterének (Szicília tartomány bányászati engedélyek kibocsátására illetékes hatóságának vezetője, a minisztérium székhelye: via Ugo La Malfa no 87/89, irányítószám: 90146 Palermo) címzett, 2009. december 18-án kelt kérelmével a 94/22/EK irányelvet átültető és annak alkalmazásáról szóló, 2000. július 3-i 14. számú szicíliai tartományi törvény értelmében folyékony és gáznemű szénhidrogének kutatására szóló, a „Costa del Sole” néven ismert engedély kibocsátását kérelmezte egy 4 152 ha (41,52 km2) kiterjedésű területre, amely Szicília déli partjai mentén, Caltanisetta megyében terül el. A kérelem Butera és Gela településeket érinti.

A szóban forgó terület délen, a „D” és „E” pont közötti partszakaszon a tengerrel, a többi irányban engedéllyel nem érintett területekkel határos.

A kutatási övezet kerületét az alábbi 7 csúcsot összekötő folytonos vonal adja meg. A „D” és „E” csúcsok közötti szakasz a tengerpart vonalával esik egybe.

Az egyes csúcsok elhelyezkedése a következő:

A. a casa Savorni délnyugati sarka, 100 méteres tengerszint feletti magasságban (F. 272 III NE). B. 289 méteres tengerszint feletti magasságban elhelyezkedő trigonometrikus pont Rocca d’Adamónál (F.272 III NE). C. 75 méteres tengerszint feletti magasságban elhelyezkedő trigonometrikus pont Torre Manfriánál (F.272 III NE). D. Az a pont, ahol a „B” és a „C” csúcsokat összekötő vonal meghosszabbítása a tengerpartot metszi (F.272 III NE). E. Az a pont, ahol az „F” és a „G” csúcsokat összekötő vonal meghosszabbítása a tengerpartot metszi (F.272 III NO). F. 18 méteres tengerszint feletti magasságban elhelyezkedő trigonometrikus pont Castello di Falconaránál (F. 272 III NO). G. a case La Tenutella délnyugati sarka, 59 méteres tengerszint feletti magasságban (F. 272 III NE).

Földrajzi koordináták

Csúcs Keleti hosszúság (M. Mario) Északi szélesség A 1° 42′ 23,39″ 37° 09′ 49,46″ B 1° 43′ 35,59″ 37° 09′ 41,35″ C 1° 41′ 11,19″ 37° 05′ 59,19″ D 1° 41′ 08,14″ 37° 05′ 53,11″ E 1° 35′ 57,97 37° 06′ 25,14″ F 1° 36′ 03,05″ 37° 06′ 29,39″ G 1° 38′ 33,56″ 37° 08′ 41,63″

Az érdekeltek ezen közleménynek az Európai Unió Hivatalos Lapjában való közzétételétől számított 90 napon belül nyújthatják be az ugyanerre a területre vonatkozó engedély iránti kérelmüket. A határidő lejártát követően beérkezett kérelmeket nem fogadják el. A kutatási engedély kiadásáról szóló határozat a konkurens vállalkozások által esetlegesen beadandó kérelmek benyújtásának végső határidejétől számított hat hónapon belül kerül kibocsátásra. A 94/22/EK irányelv 5. cikkének (1) bekezdésére tekintettel közöljük továbbá, hogy a feltárási és kutatási engedélyek, illetve a kitermelési koncessziók kiadásának feltételei – tekintettel az 1996. november 25-i, az említett irányelvet az olasz jogba átültető és alkalmazó (az Olasz Köztársaság Hivatalos Közlönyének1996. december 14-i 293. számában kihirdetett) 625. számú köztársasági elnöki jogi határozat rendelkezéseire – már közzétételre kerültek az Európai Unió Hivatalos Lapja C sorozatának 1998. december 19-i 396. számában, és e feltételeket Szicília tartomány 2000. július 3-i 14. számú (Szícília Tartomány Hivatalos Közlönyének2000. július 7-i 32. számában kihirdetett), fent említett törvénye pontosította.

A tevékenység végzésére és befejezésére vonatkozó feltételek és követelmények a fent említett 2000. július 3-i 14. sz. szicíliai tartományi törvényben, valamint a tartományi ipari miniszter 2003. október 30-i 91. sz. és 2004. október 20-i 88. sz. – a Szicília Tartomány Hivatalos Közlönyének2003. november 14-i 49. számának I. részében, illetve 2004. november 5-i 46. számának I. részében közzétett – határozataiban előírt specifikációkban (Disciplinare Tipo) kerültek rögzítésre.

A kérelemmel kapcsolatos dokumentumok a tartományi energiaügyi osztály (Dipartimento Regionale dell’Energia) Szénhidrogénekkel és Geotermikus Energiával Foglalkozó Tartományi Hivatalában (Ufficio Regionale per gli Idrocarburi e la Geotermia – Via Ugo La Malfa 101 PA, ITALIA, irányítószám: 90146 Palermo) kerültek letétbe, és azokat valamennyi érdekelt megtekintheti.